CELEX: 62011CA0643
Language: et
Date: 2013-01-31 00:00:00
Title: Kohtuasi C-643/11: Euroopa Kohtu (kolmas koda) 31. jaanuari 2013 . aasta otsus (Administrativen sad Varna (Bulgaaria) eelotsusetaotlus) — LVK — 56 EOOD versus Direktor na Direktsia „Obzhalvane i upravlenie na izpalnenieto” — Varna pri Tsentralno upravlenie na Natsionalnata agentsia za prihodite (Maksustamine — Käibemaks — Direktiiv 2006/112/EÜ — Neutraalse maksustamise põhimõte — Mahaarvamisõigus — Keeldumine — Artikkel 203 — Käibemaksu arvele märkimine — Sissenõutavus — Maksustatava tehingu olemasolu — Arve väljastaja ja selle saaja ühesugune hindamine — Vajadus)

23.3.2013   
            
            
               ET
            
            
               Euroopa Liidu Teataja
            
            
               C 86/6
            
         Euroopa Kohtu (kolmas koda) 31. jaanuari 2013. aasta otsus (Administrativen sad Varna (Bulgaaria) eelotsusetaotlus) — LVK — 56 EOOD versus Direktor na Direktsia „Obzhalvane i upravlenie na izpalnenieto” — Varna pri Tsentralno upravlenie na Natsionalnata agentsia za prihodite
   (Kohtuasi C-643/11) (1)
   
   (Maksustamine - Käibemaks - Direktiiv 2006/112/EÜ - Neutraalse maksustamise põhimõte - Mahaarvamisõigus - Keeldumine - Artikkel 203 - Käibemaksu arvele märkimine - Sissenõutavus - Maksustatava tehingu olemasolu - Arve väljastaja ja selle saaja ühesugune hindamine - Vajadus)
   2013/C 86/09
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Varna
   
      Põhikohtuasja pooled
   
   
      Kaebuse esitaja: LVK — 56 EOOD
   
      Vastustaja: Direktor na Direktsia „Obzhalvane i upravlenie na izpalnenieto” — Varna pri Tsentralno upravlenie na Natsionalnata agentsia za prihodite
   
      Ese
   
   Eelotsusetaotlus — Administrativen sad Varna — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), tõlgendamine — Sisendkäibemaksu mahaarvamise õigus — Tõendid maksustatava teokoosseisu olemasolu kohta — Maksuhalduri praktika, mille kohaselt maksustatava tarne saajal ei ole õigust sisendkäibemaksu maha arvata, kui ta ei tõenda, et tarne on tegelikult toimunud, olgugi et tarnija suhtes on maksunõue tuvastatud
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklit 203 tuleb tõlgendada nii, et:
               
                           —
                        
                        
                           isik, kes märgib arvele käibemaksu, on kohustatud seda tasuma sõltumata sellest, kas maksustatav tehing tegelikult toimus;
                        
                     
                           —
                        
                        
                           pelgalt asjaolust, et maksuhaldur ei ole korrigeerinud selle arve väljastajale saadetud maksu korrigeerimise teates viimase deklareeritud käibemaksu, ei saa järeldada, et see maksuhaldur tunnistas nimetatud arve vastavust tegeliku maksustatava tehinguga.
                        
                     
         
               2.
            
            
               Liidu õigust tuleb tõlgendada nii, et direktiivi 2006/112 artikliga 167, artikli 168 punktiga a ja neutraalse maksustamise, õiguskindluse ning õiguspärase ootuse põhimõtetega ei ole vastuolus see, kui arve saajal ei lubata kasutada õigust arvata maha sisendkäibemaksu, olgugi et selle arve väljastajale saadetud maksu korrigeerimise teates ei ole viimase deklareeritud käibemaksu korrigeeritud. Kui aga, võttes arvesse pettust või rikkumisi, mille on toime pannud arve väljastaja või mis on toime pandud enne selle tehingu toimumist, millele ta mahaarvamisõiguse saamiseks tugineb, leitakse, et see tehing ei ole tegelikult toimunud, tuleb tuvastada, võttes arvesse objektiivseid tõendeid ja nõudmata arve saajalt, et ta viiks läbi selliseid kontrolle, mida ei ole kohustatud tegema, kas arve saaja teadis või oleks pidanud teadma, et nimetatud tehing oli seotud käibemaksupettusega — asjaolu, mida tuleb kontrollida eelotsusetaotluse esitanud kohtul.
            
         
      (1)  ELT C 80, 17.3.2012.